CELEX: 31990R0701
Language: el
Date: 1990-03-22 00:00:00
Title: Κανονισμός (ΕΟΚ) αριθ. 701/90 της Επιτροπής της 22ας Μαρτίου 1990 περί αναστολής του προκαθορισμού των επιστροφών κατά την εξαγωγή ορισμένων σιτηρών που εξάγονται υπό μορφή προϊόντων με βάση τα δημητριακά που λαμβάνονται με διόγκωση ή φρύξη

Avis juridique important

|

31990R0701

Κανονισμός (ΕΟΚ) αριθ. 701/90 της Επιτροπής της 22ας Μαρτίου 1990 περί αναστολής του προκαθορισμού των επιστροφών κατά την εξαγωγή ορισμένων σιτηρών που εξάγονται υπό μορφή προϊόντων με βάση τα δημητριακά που λαμβάνονται με διόγκωση ή φρύξη  

Επίσημη Εφημερίδα αριθ. L 077 της 23/03/1990 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 701/90 ΤΗΣ ΕΠΙΤΡΟΠΗΣ  της 22ας Μαρτίου 1990  περί αναστολής του προκαθορισμού των επιστροφών κατά την εξαγωγή ορισμένων σιτηρών που εξάγονται υπό μορφή προϊόντων με βάση τα δημητριακά που λαμβάνονται με διόγκωση ή φρύξη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 201/90 (2), και ιδίως το άρθρο 16 παράγραφος 7 πρώτο εδάφιο,  τον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί καθορισμού, για ορισμένα προϊόντα που εξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης, των γενικών κανόνων σχετικά με τη χορήγηση των επιστροφών κατά την εξαγωγή και τα κριτήρια καθορισμού του ύψους τους (3), όπως τροποποιήθηκε τελευταία από τον κανονισμό (ΕΟΚ) αριθ. 3209/88 (4), και ιδίως το άρθρο 5 παράγραφος 3 πρώτο εδάφιο,  Εκτιμώντας:  ότι το άρθρο 16 παράγραφος 7 του κανονισμού (ΕΟΚ) αριθ. 2727/75 καθώς και το άρθρο 5 παράγραφος 3 του κανονισμού (ΕΟΚ) αριθ. 3035/80 προβλέπουν τη δυνατότητα αναστολών των εφαρμογών των διατάξεων σχετικά με τον καθορισμό της επιστροφής για τα βασικά προϊόντα που εξάγονται υπό μορφή ορισμένων εμπορευμάτων·  ότι η κατάσταση σε ορισμένες αγορές είναι δυνατό να καθιστά αναγκαία την προσαρμογή των επιστροφών για ορισμένα προϊόντα· ότι, προκειμένου να αποφευχθούν αιτήσεις προκαθορισμού των επιστροφών για κερδοσκοπικούς σκοπούς, πρέπει να ανασταλεί αυτός ο προκαθορισμός μέχρι να εφαρμοσθεί η προσαρμογή αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προκαθορισμός των επιστροφών κατά την εξαγωγή για το καλαμπόκι που εξάγεται υπό μορφή προϊόντων με βάση τα δημητριακά που λαμβάνονται με διόγκωση ή φρύξη, υπαγομένων στις διακρίσεις του κωδικού ΣΟ 1904 10 10, αναστέλλεται μέχρι τις 26 Απριλίου 1990, συμπεριλαμβανομένης.  Άρθρο 2  Ο παρών κανονισμός αρχίζει να ισχύει στις 23 Μαρτίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Μαρτίου 1990.  Για την Επιτροπή  Martin BANGEMANN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 22 της 27. 1. 1990, σ. 7.  (3) ΕΕ αριθ. L 323 της 29. 11. 1980, σ. 27.  (4) ΕΕ αριθ. L 286 της 20. 10. 1988, σ. 6.